
讟拽住讟 讛讚祝





	诇讗 砖谞讜 讗诇讗 讘诪拽讜诐 砖讗讬谉 诪讘讬讗讬谉 讬专拽 诪讞讜爪讛 诇讗专抓 诇讗专抓 讗讘诇 讘诪拽讜诐 砖诪讘讬讗讬谉 讬专拽 诪讞讜爪讛 诇讗专抓 诇讗专抓 讗住讜专 讻转谞讗讬 讗讬谉 诪讘讬讗讬谉 讬专拽 诪谉 讞讜爪讛 诇讗专抓 诇讗专抓 专讘讬 讞谞谞讬讛 讘谉 讙诪诇讬讗诇 讗讜诪专 诪讘讬讗讬谉 讬专拽 诪讞讜爪讛 诇讗专抓 诇讗专抓 诪''讟 讚诪讗谉 讚讗诪专 讗讬谉 诪讘讬讗讬谉 讗诪专 专讘讬 讬专诪讬讛 诪砖讜诐 讙讜砖:


	诪转谞讬' 诪谉 讛讻专讜讘 讗住讜专 讘讗讬住驻专讙讜住 诪谉 讛讗讬住驻专讙讜住 诪讜转专 讘讻专讜讘 诪谉 讛讙专讬住讬谉 讗住讜专 讘诪拽驻讛 讜专讘讬 讬讜住讬 诪转讬专 诪谉 讛诪拽驻讛 诪讜转专 讘讙专讬住讬谉 诪谉 讛诪拽驻讛 讗住讜专 讘砖讜诐 讜专' 讬讜住讬 诪转讬专 诪谉 讛砖讜诐 诪讜转专 讘诪拽驻讛 诪谉 讛注讚砖讬诐 讗住讜专 讘讗砖讬砖讬诐 专' 讬讜住讬 诪转讬专 诪谉 讛讗砖讬砖讬诐 诪讜转专 讘注讚砖讬诐 讞讟讛 讞讟讬谉 砖讗谞讬 讟讜注诐 讗住讜专 讘讛谉 讘讬谉 拽诪讞 讘讬谉 讛驻转 讙专讬住 讙专讬住讬谉 砖讗谞讬 讟讜注诐 讗住讜专 讘讛谉 讘讬谉 讞讬讬谉 讘讬谉 诪讘讜砖诇讬谉 专讘讬 讬讛讜讚讛 讗讜诪专 拽讜谞诐 讙专讬住 讗讜 讞讟讛 砖讗谞讬 讟讜注诐 诪讜转专 诇讻讜住 讞讬讬诐:


	讙诪' 转谞讬讗 专' 砖诪注讜谉 讘谉 讙诪诇讬讗诇 讗讜诪专 讞讟讛 砖讗谞讬 讟讜注诐 讗住讜专 诇讗驻讜转 讜诪讜转专 诇讻讜住 讞讟讬诐 砖讗谞讬 讟讜注诐 讗住讜专 诇讻讜住 讜诪讜转专 诇讗驻讜转 讞讟讛 讞讟讬谉 砖讗谞讬 讟讜注诐 讗住讜专 讘讬谉 诇讻讜住 讘讬谉 诇讗驻讜转 讙专讬住 砖讗谞讬 讟讜注诐 讗住讜专 诇讘砖诇 讜诪讜转专 诇讻讜住 讙专讬住讬谉 砖讗谞讬 讟讜注诐 讗住讜专 诇讻讜住 讜诪讜转专 诇讘砖诇 讙专讬住 讙专讬住讬谉 砖讗谞讬 讟讜注诐 讗住讜专 讘讬谉 诇讘砖诇 讘讬谉 诇讻讜住:





	讛讚专谉 注诇讱 讛谞讜讚专 诪谉 讛诪讘讜砖诇





专砖"讬





	(讙诪') 诇讗 砖谞讜. 讚砖讘讬注讬转 诪讜转专 讘讬专拽讜转 讛讙讬谞讛 讗诇讗 讘诪拽讜诐 砖讗讬谉 诪讘讬讗讬谉 讬专拽 诪讞''诇 讚讻讬讜谉 砖讗讬谉 诪讘讬讗讬谉 讜讚讗讬 诇讗 谞讚专 讗诇讗 诪讗讜转诐 砖诪住转驻拽讬诐 砖诐 讛讬讬谞讜 诪讬专拽讜转 讛砖讚讛 讜诇讛讻讬 诪讜转专 讘砖诇 讙讬谞讛: 讗讘诇 讘诪拽讜诐 砖诪讘讬讗讬谉 讻讜' 讗住讜专. 讗祝 讘讬专拽讜转 讛讙讬谞讛 讛讜讗讬诇 讜专讙讬诇讬谉 诇讗讻讜诇 砖诐 讘讬谉 讬专拽讜转 讛砖讚讛 讘讬谉 讬专拽讜转 讛讙讬谞讛 讚讜讚讗讬 讗讚注转讗 讚讛讻讬 谞讚专: 讻转谞讗讬 讻讜'. 诇讚注转讗 讚诪''讚 讗讬谉 诪讘讬讗讬谉 讬专拽讜转 讻讜' 诇讚讬讚讬讛 诪讜转专 讘讬专拽讜转 讙讬谞讛 讜讗住讜专 讘讬专拽讜转 砖讚讛 讚讻讬讜谉 讚讗讬谉 诪讘讬讗讬谉 诇讗讜 注诇讬讛 谞讚专 讜诇诪''讚 诪讘讬讗讬谉 讗住讜专 讗祝 讘讬专拽讜转 讙讬谞讛: 诪砖讜诐 讙讜砖. 砖诪讗 讬砖 诪注驻专 讞讜爪讛 诇讗专抓 讘注讬拽专讬讬讛讜 讜讟诪讗 诪砖讜诐 住驻拽 诪转: 诪转谞讬' 讗住讜专 讘讗讬住驻专讙讜住. 讚讛讜讬 讘讻诇诇 讻专讜讘 讚诪讬谉 讻专讜讘 讛讜讗: 诪讜转专 讘讻专讜讘. 讚讗讬谉 讻专讜讘 讘讻诇诇 讗讬住驻专讙讜住: 讗住讜专 讘砖讜诐. 砖谞讜转谞讬诐 诪诪谞讜 讘拽讚专讛 讚讛讬讬谞讜 讘讻诇诇 诪拽驻讛: 诪讜转专 讘诪拽驻讛. 讚讗讬谉 诪拽驻讛 讘讻诇诇 砖讜诐: 讗住讜专 讘诪拽驻讛. 砖诇 讙专讬住讬谉: 诪讜转专 讘讙专讬住讬谉. 讚''讛 讚讗讬谉 讙专讬住讬谉 讘讻诇诇 诪拽驻讛: 诪谉 讛诪拽驻讛. 砖诇 讙专讬住讬谉: 专' 讬讜住讬 诪转讬专. 讚拽住讘专 讗讬谉 诪拽驻讛 讘讻诇诇 讙专讬住讬谉: 讗住讜专 讘砖讜诐. 砖诇 诪拽驻讛: 讗住讜专 讘讗砖讬砖讬诐. 讘驻转 砖诪注讜专讘 讘讜 拽诪讞 注讚砖讬诐 讚讬砖 讘讻诇诇 注讚砖讬诐 讗砖讬砖讬诐: 讜诪谉 讗砖讬砖讬诐 讻讜'. 讚讘专讬 讛讻诇 讛讬讗: 专' 讬讛讜讚讛 讗讜诪专 拽讜谞诐 讙专讬住 讗讜 讞讟讛 砖讗谞讬 讟讜注诐 诪讜转专 诇讻讜住. 讞讟讛 讜讙专讬住 住转诐 讚诇讗 讗诪专 讞讟讛 讞讟讬谉 讙专讬住 讙专讬住讬谉 讚拽住讘专 [专''讬 讙专讬住 讗讜 讞讟讛] 诪讘讜砖诇讬诐 诪砖诪注 讞讬讬谉 诇讗 诪砖诪注 讜专' 讬讛讜讚讛 诇讗 驻诇讬讙 注诇讬讛 讚转谞讗 拽诪讗: 讙诪' 讗住讜专 诇讗驻讜转. 讚讗讚注转讗 讚讛讻讬 讗诪专 讞讟讛 讻讚讬 诇讗驻讜转 讚讞讟讛 讙专讙讬专 讗' 诪砖诪注 讜诪讙专讙讬专 诇讗 拽讗诪专: 讞讟讬谉. 诪砖诪注 讞讬讬谉: 讙专讬住. 诪砖诪注 诪讘讜砖诇: 讙专讬住讬谉. 诪砖诪注 谞诪讬 讞讬讬谉:





	讛讚专谉 注诇讱 讛谞讜讚专 诪谉 讛诪讘讜砖诇





转讜住驻讜转





	专讘讬 讬讛讜讚讛 讗讜诪专 讙专讬住 讗讜 讞讟讛 砖讗谞讬 讟讜注诐 诪讜转专 诇讻讜住 讞讬讬诐. 诪讚拽讗诪专 讞讟讛 讜讙专讬住 住转诐 讜诇讗 讗诪专 (讞讟讛) 讞讟讬谉 讙专讬住讬谉 拽住讘专 [讞讟讛 讙专讬住] 诪讘讜砖诇讬谉 诪砖诪注 讞讬讬谉 诇讗 诪砖诪注: 讞讟讛 砖讗谞讬 讟讜注诐 诪讜转专 诇讗驻讜转. 讚讞讟讛 诇讗 诪砖诪注 讗诇讗 讞讬讬谉 讞讟讬谉 诪砖诪注 诇讗驻讜转 讜专讘讬 砖诪注讜谉 讜专讘讬 讬讛讜讚讛 诇讗 驻诇讬讙讬 讚诇转专讜讬讬讛讜 讙专讬住 讞讟讛 诪讘讜砖诇讬谉 诪砖诪注 讜诇讗 讞讬讬谉 讙专讬住讬谉 讞讟讬谉 诪砖诪注 讞讬讬谉 讗讘诇 诇讗 诪讘讜砖诇讬诐:





	讛讚专谉 注诇讱 讛谞讜讚专 诪谉 讛诪讘讜砖诇





	专"谉 


	讗讘诇 讘诪拽讜诐 砖诪讘讬讗讬谉 讬专拽 诪讞''诇 诇讗专抓 讗住讜专. 讻诇讜诪专 讗住讜专 讘砖谞讬讛诐 讚讛讜讬 诇讬讛 诪拽讜诐 砖诪住转驻拽讬谉 讝讛 诪讝讛: 诪砖讜诐 讙讜砖. 讞讜砖砖讬谉 诇讛讘讬讗讜 诪砖讜诐 讞砖砖讗 讚讙讜砖 讛谞讚讘拽 讘讜 讜讙讜砖讗 讚讗专抓 讛注诪讬诐 讟诪讗 讻讚讗讬转讗 讘驻''拽 讚砖讘转 (讚祝 讟讜:): 讞讟讛 砖讗谞讬 讟讜注诐 讗住讜专 诇讗驻讜转. 讚驻转 讞讟讛 诪讬拽专讬 讚讞讚 讙讜驻讗 谞诪讬 讛讜讗 讗讘诇 讞讟讬诐 诪砖诪注 诇讻讜住 诪驻谞讬 砖讗讚诐 讻讜住住 讞讟讬诐 讞诇讜拽讬谉 讘讬讞讚:





	讛讚专谉 注诇讱 讛谞讜讚专 诪谉 讛诪讘讜砖诇





专诪讘"谉

诪谉 讛讻专讜讘 讗住讜专 讘讗讬住驻专讙讜住 诪谉 讛讗讬住驻专讙讜住 诪讜转专 讘讻专讜讘 诪谉 讛讙专讬住讬谉 讗住讜专 讘诪拽驻讛 讜专讘讬 讬讜住讬 诪转讬专 诪谉 讛诪拽驻讛 诪讜转专 讘讙专讬住讬谉 诪谉 讛诪拽驻讛 讗住讜专 讘砖讜诐 讜专讘讬 讬讜住讬 诪转讬专 诪谉 讛砖讜诐 诪讜转专 讘诪拽驻讛 诪谉 讛注讚砖讬诐 讗住讜专 讘讗砖讬砖讬诐 专讘讬 讬讜住讬 诪转讬专 诪谉 讛讗砖讬砖讬诐 诪讜转专 讘注讚砖讬诐:



讬专讜砖诇诪讬* (讗) 专讘讬 讬讜住讬 讗讝诇 诇讙讘讬 专讘讬 讬住讗 讚讗砖转诪注 讜讗驻讬拽 拽讜诪讜讬 讟诇讜驻讞讬谉 诪拽诇讬讬谉 讜讟讞讬谞谉 讜诪讙讘诇谉 讘讚讘砖 讜诪讟讙谞谉 讗"诇 讗讬诇讬谉 讗讬谞讜谉 讗砖讬砖讬诐 砖讗诪专讜 讞讻诪讬诐 讜讛转诐 谞诪讬 讗讬转诪专 注诇 讚注转讬讛 讚专讘讬 讬讜住讬 讛谞讜讚专 诪谉 讛讬讬谉 诪讜转专 讘拽讜谞讚讬讟讜谉 讜砖诪注 诪讬谞讛 讚诇专讘谞谉 讗住讜专 讘拽讜谞讚讬讟讜谉:



讞讟讛 讞讟讬诐 砖讗谞讬 讟讜注诐 讗住讜专 讘讛谉 讘讬谉 拽诪讞 讘讬谉 驻转 讙专讬住 讙专讬住讬谉 砖讗谞讬 讟讜注诐 讗住讜专 讘讛谉 讘讬谉 讞讬讬谉 讘讬谉 诪讘讜砖诇讬诐 专讘讬 讬讛讜讚讛 讗讜诪专 讗诪专 拽讜谞诐 讙专讬住 讜讞讟讛 砖讗谞讬 讟讜注诐 诪讜转专 诇讻讜住 讞讬讬谉:



转谞讗 专砖讘"讙 讗讜诪专 讞讟讛 砖讗谞讬 讟讜注诐 讗住讜专 诇讗驻讜转 讜诪讜转专 诇讻讜住 讞讟讬诐 砖讗谞讬 讟讜注诐 讗住讜专 诇讻讜住 讜诪讜转专 诇讗驻讜转 讞讟讛 讞讟讬诐 砖讗谞讬 讟讜注诐 讗住讜专 讘讬谉 诇讻讜住 讘讬谉 诇讗驻讜转 讙专讬住 砖讗谞讬 讟讜注诐 讗住讜专 诇讘砖诇 讜诪讜转专 诇讻讜住 讙专讬住讬谉 砖讗谞讬 讟讜注诐 讗住讜专 诇讻讜住 讜诪讜转专 诇讘砖诇 讙专讬住 讙专讬住讬谉 砖讗谞讬 讟讜注诐 讗住讜专 讘讬谉 诇讘砖诇 讘讬谉 诇讻讜住:



住诇讬拽 驻讬专拽讗





专砖讘"讗

诪转谞讬' 诪谉 讛诪拽驻讛 诪讜转专 讘讙专讬住讬谉. 讬专讜砖诇诪讬 讜讛讜讗 砖讬讛讗 专讜讘谉 讙专讬住讬谉.


讞讟讛 砖讗谞讬 讟讜注诐 讗住讜专 诇讗驻讜转. 驻讬' 讗住讜专 讘驻转 讞讟讛, 讬专讜砖诇诪讬 讜讗转诪专 讻谉 讗"专 讬讜住讬 讻谉 讗讜专讞讬讛 讚讘专 谞砖讗 讞诪讬 驻讬转讗 谞拽讬讛 讜诪讬诪专 讘专讜讱 讚讘专讗 讞讟转讗.





专讬讟讘"讗

诪转谞讬' 诪谉 讛讻专讜讘 讗住讜专 讘讗住驻专讙讜住. 驻讬' 诪讬谉 讻专讜讘 讛讜讗: 诪谉 讛讗住驻专讙讜住 诪讜转专 讘讻专讜讘 讘讙专讬住讬谉 讗住讜专 讘诪拽驻讛 讜讛讜讗 转讘砖讬诇 砖诇 讙专讬住讬谉 注讘讛 讜专' 讬讜住讬 诪转讬专 讚拽住讘专 讙专讬住讬谉 讻砖讛谉 讞讬讬谉 诪砖诪注 讚讗讬讚讱 诪拽驻讛 诪拽专讬 讜讻谉 谞拽专讗 诪拽驻讛 讻诇 诪讗讻诇 注讘讛 砖诇 讬专拽讜转 讜讻讬讜爪讗 讘讜 讜诇讛讻讬 讗诪专讬谞谉 讘讬专讜砖诇诪讬 [讛诇讻讛 讟] 讚诇讗 讗住专 转"拽 讗诇讗 讘讚讛讜讬 专讜讘讗 讙专讬住讬谉 讚讛讜讬 诇讛讜 讙专讬住讬谉 注讬拽专:



诪谉 讛诪拽驻讛 诪讜转专 讘讙专讬住讬谉 诪谉 讛诪拽驻讛 讗住讜专 讘砖讜诐. 驻讬' 砖讗祝 专讗砖讬 砖讜诪讬诐 砖谞讜转谞讬谉 讘拽讚专讛 砖诇诪拽驻讛 讘讻诇诇 诪拽驻讛: 讜专' 讬讜住讬 诪转讬专 讘砖讜诪讬谉 砖讘讛. 讚讘砖讜诪讬谉 讘注诇诪讗 讗驻讬诇讜 专讘谞谉 诪讜讚讜 砖讛讜讗 诪讜转专: 诪谉 讛砖讜诐 诪讜转专 讘诪拽驻讛 讗注"驻 砖谞讜讛讙讬谉 诇转转 讘讛 专讗砖讬 砖讜诪讬诐 讗讬谉 讗住讜专 讗诇讗 讘砖讜诪讬谉 砖讘讛 讘诇讞讜讚 讻砖讗专 砖讜诪讬谉 讚注诇诪讗:



诪谉 讛注讚砖讬诐 讗住讜专 讘讗砖讬砖讬谉. 讜讛讜讗 谞讝讬讚 砖诇 注讚砖讬谉 讜专讘讬 讬讜住讬 诪转讬专:



诪谉 (讘) 讛注讚砖讬谉 诪讜转专 讘讗砖讬砖讬谉 讻砖讛谉 讞讬讬谉:



讬专讜砖诇诪讬 专' 讬讜住讬 讗讝诇 诇讙讘讬 (讚讜住讗) [专' 讬住讗] 讜讻讜' 注诇 讚注转讬讛 讚专讘讬 讬讜住讬 讛谞讜讚专 诪谉 讛讬讬谉 诪讜转专 讘拽讜谞讚讬讟讜谉:



讞讟讛 讞讟讬谉 砖讗谞讬 讟讜注诐 讗住讜专 讘讛谉 讘讬谉 拽诪讞 讘讬谉 驻转. 驻讬' (讗) 讻讚讗诪专讬谞谉 诇讛讜 转专讜讬讬讛讜 讗讘诇 讛谞讜讚专 诪谉 讛讞讟讬诐 讗住讜专 诇讗驻讜转 讜诪讜转专 诇讻讜住 讻讚诇拽诪谉 讜讻讚驻专讬砖谞讗 讙讘讬 讚讙 讚讙讬诐 讜讻谉 讙专讬住 讙专讬住讬谉 砖讗谞讬 讟讜注诐 讗住讜专 讘讛谉 讘讬谉 讞讬讬诐 讘讬谉 诪讘讜砖诇讬诐 讻讚讗诪专 转专讜讬讬讛讜 讗讘诇 讙专讬住 诇讞讜讚 讗住讬专 诇讘砖诇 讜诪讜转专 诇讻讜住 讙专讬住讬谉 讗住讜专 诇讻讜住 讜诪讜转专 诇讘砖诇 专' 讬讛讜讚讛 讗讜诪专 拽讜谞诐 讙专讬住 讗讜 讞讟讛 砖讗谞讬 讟讜注诐 诪讜转专 诇讻讜住 讞讬讬谉 驻讬' 讜诇讗 讘讗 专讘讬 讬讛讜讚讛 讗诇讗 诇驻专砖:



转谞讬讗 专砖讘"讗 讗讜诪专 讞讟讬诐 砖讗谞讬 讟讜注诐 讗住讜专 诇讻讜住 讜诪讜转专 诇讗驻讜转. 驻讬' 讜诪讜转专 诇讗讻讜诇 讘驻转 讗驻讜讬讛: 讞讟讛 砖讗谞讬 讟讜注诐 诪讜转专 诇讻讜住 讜讗住讜专 诇讗驻讜转 驻讬' 诪讜转专 讘讞讟讛 讜拽诪讞 砖诇 讞讟讬诐 诇讻讜住 讜讗住讜专 讘驻转 讗驻讜讬讛 砖诇讜:



讞讟讛 讞讟讬诐 砖讗谞讬 讟讜注诐 讜讻讜'. 讜讛诇讻转讗 讻专砖讘"讗 讚诇驻专讜砖讬 讚讘专讬 讞讻诪讬诐 讗转讗:



讬专讜砖诇诪讬 [讛诇讻讛 讬讗] 讞讟讛 砖讗谞讬 讟讜注诐 讗住讜专 诇讗驻讜转 讜诪讜转专 诇讻讜住 讜讗转 讗诪专转 讛讻讬谉 驻讬专讜砖 讚讞讟讛 讝专注 讞讟讬谉 诪砖诪注 讜诇讗 驻转 讗驻讜讬讛 讗诪专 专' 讬讜住讬 讻谉 讗专讞讬讛 讚讘专 谞砖讗 诪讞诪讬 驻转讗 谞拽讬讛 讜诪讬诪专 讘专讬讱 讚讘专讗 讛讚讗 讞讟转讗. 讜讘讛讻讬 住诇讬拽 驻讬专拽讗 讘专讞诪讬 砖诪讬讗 讜转讜 诇讗 诪讬讚讬:





驻讬专讜砖 讛专讗"砖

讙诪' 讗讘诇 讘诪拽讜诐 砖诪讘讬讗讬谉 讬专拽 诪讞讜爪讛 诇讗专抓 讗住讜专. 讗祝 讘讬专拽讜转 讙讬谞讛 讚讻讬讜谉 讚诪爪讜讬讬谉 砖诐 讚注转诐 讙诐 注诇讬讬讛讜:



诪砖讜诐 讙讜砖. 注驻专 讛谞讚讘拽 讘讬专拽 讜讞讻诪讬诐 讙讝专讜 讟讜诪讗讛 注诇 讙讜砖 注驻专 讛讘讗 诪讗专抓 讛注诪讬诐 讘驻"拽 讚砖讘转 (讚祝 讟讜:):



诪转谞讬' 讗住讜专 讘讗讬住驻专讙讜住. 讛讜讗 诪讬谉 讻专讜讘 讗讘诇 讗讬谉 讻专讜讘 谞拽专讗 注诇 砖诪讜:



诪谉 讛讙专讬住讬谉 讗住讜专 讘诪拽驻讛. 讜讗驻讬' 讻讬 谞转谞谉 讘诪拽驻讛 注讚讬讬谉 砖诐 讙专讬住讬谉 注诇讬讛谉:



讜专' 讬讜住讬 诪转讬专. 讚拽住讘专 诇讗 诪讬拽专讜 讙专讬住讬谉 讗诇讗 诪拽驻讛 砖诇 讙专讬住讬谉 讜讛讜讗 诪谉 讙专讬住讬谉 谞讚专:



诪谉 讛诪拽驻讛 诪讜转专 讘讙专讬住讬谉. 讚诇讗 转讬诪讗 讻讬 讛讬讻讬 讚谞讜讚专 诪谉 讛诪拽驻讛 讗住讜专 讘砖讜诐 诪砖讜诐 砖讚专讱 诇讬转谉 砖讜诐 讘诪拽驻讛 讛讜讗 讛讚讬谉 谞诪讬 讻讬 谞讚专 诪谉 讛诪拽驻讛 讬讛讗 讗住讜专 讘讙专讬住讬谉 诪砖讜诐 砖讚专讱 诇注砖讜转 讛讙专讬住讬谉 诪拽驻讛 拽讗 诪砖诪注 诇谉 讚诇讗 讚诪讬 诪砖讜诐 讚砖讜诐 专讙讬诇讬谉 诇讬转谉 讘讻诇 诪讬谞讬 诪拽驻讛 讻讬 谞讜转谉 讟注诐 讜讛砖讜诐 讛讜讗 讛诪拽驻讛 讗讘诇 讗讬谉 注讜砖讬谉 诪讙专讬住讬谉 诇讘讚谉 诪拽驻讛 讗诇讗 诪讻诪讛 诪讬谞讬诐 注讜砖讬谉 诪拽驻讛:



讗住讜专 讘讗砖讬砖讬诐. 驻住讜诇转 注讚砖讬诐:



讞讟讛 砖讗谞讬 讟讜注诐 讻讜'. 诪讬讬转讜专 诇砖讜谞讜 砖讛讝讻讬专 砖转讬讛诐 谞讗住专 讘讻诇 讗讬 谞诪讬 讻讚诪驻专砖 专砖讘"讙 讘讘专讬讬转讗 讚讞讟讛 诪砖诪注 诇讗驻讜转 讜讞讟讬诐 诪砖诪注 诇讻讜住:



讙专讬住 讞讟讛 砖讗谞讬 讟讜注诐 诪讜转专 诇讻讜住 讞讬讬谉. 诇讗 驻诇讬讙 讗转谞讗 拽诪讗:



讛讚专谉 注诇讱 讛谞讜讚专 诪谉 讛诪讘讜砖诇





转讜住驻讜转 专讬"讚

驻讬住拽讗. 诪谉 讛讻专讜讘 讗住讜专 讘讗住驻专讙讜住 驻讬' 讗住驻讙专讜住 讛讬讗 诪砖拽讛 讛注砖讜讬 诪讻专讜讘 讜讗注"讙 讚讗诪专谉 讛谞讜讚专 讘注谞讘讬诐 诪讜转专 讘讬讬谉 讛转诐 诪砖讜诐 讚注谞讘讬诐 谞讗讻诇讬谉 讞讬讬谉 讗讘诇 讻专讜讘 砖讗讬谞讜 谞讗讻诇 讞讬 讻诇 讚注转讜 讗讬谞讛 讗诇讗 注诇 转讘砖讬诇讜 讜讛讬诇讻讱 讗住讜专 讘讗住驻专讙讜住:



讞讟讛 讞讟讬谉 砖讗谞讬 讟讜注诐 驻讬' 转"拽 住讘专 诇"砖 讞讟讛 讜诇"砖 讞讟讬谉 讗住讜专 讘讛谉 讘讬谉 讞讬讬谉 讘讬谉 诪讘讜砖诇讬谉 讜专' 讬讛讜讚讛 驻诇讬讙 讗讞讟讛 讜诪讜讚讛 讗讞讟讬谉. 讜专砖讘"讗 驻诇讬讙 讘讘专讬讬转讗 讘讬谉 讘讞讟讛 讘讬谉 讘讞讟讬谉:





砖讬讟讛 诪拽讜讘爪转

讻转谞讗讬 讻诇讜诪专 讝讛 砖讗谞讬 讗讜诪专 砖讬砖 诪拽讜诪讜转 讘讗专抓 讬砖专讗诇 砖诪讘讬讗讬谉 诇讛谉 讬专拽 诪讞讜爪讛 诇讗专抓 讗讬谞讜 讗诇讬讘讗 讚讻讜诇讬 注诇诪讗 讻讬 讗诐 讗诇讬讘讗 讚专讘讬 讞谞讬谞讗 讘谉 讙诪诇讬讗诇 讗讘诇 诇专讘谞谉 讚驻诇讬讙讬 注诇讬讛 讗讬谉 诪讘讬讗讬谉 讻诇诇. 讛专讬"抓 讝"诇.  
诪转谞讬转讬谉 诪谉 讛讙专讬住讬谉 讗住讜专 讘诪拽驻讛 驻讬专讜砖 讗住讜专 讘讙专讬住讬谉 讛专讙讬诇讬谉 诇讬谞转谉 讘诪拽驻讛 砖诇讗 讻诇 讛讙专讬住讬谉 专讗讜讬讬谉 诇诪拽驻讛 讜讻讜诇讛讜 诪讬拽专讜 讙专讬住讬谉 讜专讘讬 讬讛讜讚讛 诪转讬专 讚拽住讘专 讙专讬住讬谉 砖专讙讬诇讬谉 诇讬谞转谉 讘诪拽驻讛 讗讬谞谉 讘讻诇诇 讙专讬住讬谉 住转诐. 砖讟讛. 
诪谉 讛讙专讬住讬谉 讗住讜专 讘诪拽驻讛 讻诇讜诪专 讘讙专讬住讬谉 讛专讙讬诇讬谉 诇讬谞转谉 讘诪拽驻讛 讚讗祝 注诇 讙讘 讚讗讬讻讗 诪讬谞讬谉 讗讞专讬诐 注讬拽专 讛诪拽驻讛 讛谉 讛讙专讬住讬谉 讜诇驻注诪讬诐 拽讜专讬谉 讗讜转讛 讙专讬住讬谉 专讘讬 讬讜住讬 诪转讬专 讚讘讗转专讬讛 拽专讜讬讛 诪拽驻讛 讜诇讗 注诇 砖诐 讙专讬住讬谉 讻诇诇 讻讚诪驻专砖 讘讙诪专讗 讙讘讬 讞诇讘 讜拽诐. 讗讬 谞诪讬 讘讻诇 讗转专讗 住讘专 谞诪讬 专讘讬 讬讜住讬 讚讗讬谉 诇诪拽驻讛 砖诐 讙专讬住讬谉 讻诇诇. 诪谉 讛诪拽驻讛 诪讜转专 讘讙专讬住讬谉 诇讻讜诇讬 注诇诪讗 讚讙专讬住讬谉 诇讘讚 诇讗 诪讬拽专讜 诪拽驻讛. 讛专讗"诐 讝"诇. 
讜讛专谞讘"讬 讝"诇 讻转讘 讜讝"诇: 诪谉 讛讙专讬住讬谉 讗住讜专 讘诪拽驻讛 驻讬专讜砖 转讘砖讬诇 砖诇 讙专讬住讬谉 讚诇讗 转讬诪讗 讚诇讗 谞讚专 讗诇讗 诪谉 讛讙专讬住讬谉 讻砖讛谉 讞讬讬谉 拽讗 诪砖诪注 诇谉 讚讗祝 讘转讘砖讬诇 砖诇讛诐 讗住讜专. 讜专讘讬 讬讜住讬 诪转讬专 驻讬专讜砖 讘诪拽驻讛 砖诇讛谉 讚拽讗 住诇拽讗 讚注转讬谉 讙专讬住讬谉 讻砖讛谉 讞讬讬谉 诪砖诪注 讜诇转"拽 讚讗住专 诪拽驻讛 砖诇讛谉 讚讜拽讗 砖讬讛讗 专讜讘 讛诪拽驻讛 砖诇 讙专讬住讬谉. 讜讻谉 讛讜讗 讘讬专讜砖诇诪讬. 诪谉 讛诪拽驻讛 驻讬专讜砖 砖谞讚专 讘驻讬专讜砖 诪谉 讛诪拽驻讛 诪讜转专 讘讙专讬住讬谉 讻诇讜诪专 砖讛谉 讞讬讬谉 讚讗讬谉 诇砖讜谉 诪拽驻讛 讗诇讗 注诇 讛转讘砖讬诇 砖诇讛诐. 注讚 讻讗谉. 诪谉 讛诪拽驻讛 讗住讜专 讘砖讜诐 驻讬专讜砖 住转诐 诪拽驻讛 讛讬讗 诪拽驻讛 砖诇 讙专讬住讬谉 讜注讬拽专 讗讜转讜 转讘砖讬诇 讛讜讗 注诇 讬讚讬 砖讜诪讬谉 讛讬诇讻讱 讝讛 砖谞讚专 讻诪讜 砖讗住讜专 讘诪拽驻讛 讙讜驻讛 讻讱 讗住讜专 讘专讗砖讬 砖讜诪讬谉 砖讘讛. 讜专讘讬 讬讜住讬 诪转讬专 驻讬专讜砖 讘砖讜诪讬谉 砖讘讛. 诇讬砖谞讗 讗讞专讬谞讗 讚讛讻讬 拽讗诪专 诪谉 讛诪拽驻讛 讗住讜专 讘砖讜诪讬谉 讗祝 注诇 驻讬 砖讗讬谉 讘诪拽驻讛 讚讛讜讛 诇讬讛 讻讗诇讜 谞讚专 诪诪讛 砖注讜砖讬谉 诪拽驻讛 讚讛讬讬谞讜 砖讜诪讬谉. 专讘讬 讬讜住讬 诪转讬专 讘砖讜诪讬谉 砖讗讬谞谉 讘诪拽驻讛 砖诇讗 谞转讻讜讜谉 讗诇讗 诇诪拽驻讛 注爪诪讛 讜诇砖讜诪讬谉 砖讘转讜讻讛. 诪谉 讛砖讜诐 诪讜转专 讘诪拽驻讛 驻讬专讜砖 砖诇讗 谞讚专 讗诇讗 诪谉 讛砖讜诐 砖讘讛 讜诇讗 诇转讘砖讬诇 谞转讻讜讜谉 讚讗诐 讻谉 诇讬诪讗 诪拽驻讛. 诇讬砖谞讗 讗讞专讬谞讗 诪讜转专 讘诪拽驻讛 讜讗驻讬诇讜 讘砖讜诪讬谉 砖讘讛 讚诇讗 谞讚专 讗诇讗 诪砖讜诪讬谉 讚注诇诪讗 讜诇讗 诪砖讜诪讬谉 砖讘诪拽驻讛 讚讗诐 讻谉 诇讬诪讗 诪拽驻讛 讜讗祝 注诇 驻讬 砖讗住讜专 讘砖讜诪讬谉 讚注诇诪讗 诪讜转专 讘砖讜诪讬谉 砖讘诪拽驻讛 讚讛讜讛 诇讬讛 讻诪讬 砖谞讚专 诪谉 讛讬讬谉 砖诪讜转专 讘转讘砖讬诇 砖讬砖 讘讜 讟注诐 讬讬谉. 诪谉 讛注讚砖讬诐 讗住讜专 讘讗砖讬砖讬诐 驻讬专讜砖 谞讝讬讚 注讚砖讬诐. 讜专讘讬 讬讜住讬 诪转讬专 驻讬专讜砖 讚诇讗 诪砖诪注 诇讬讛 讗诇讗 讛注讚砖讬诐 讻砖讛谉 讞讬讬谉. 诪谉 讛讗砖讬砖讬诐 诪讜转专 讘注讚砖讬诐 驻讬专讜砖 砖讛专讬 驻讬专砖 讚诪谉 讛转讘砖讬诇 谞讚专. 讬专讜砖诇诪讬 专讘讬 讬讜住讬 讗讝诇 诇讙讘讬 专讘讬 讬住讗 讚讗砖转诪' 讜讗驻讬拽 拽诪讜讬 讟诇讜驻讞讬谉 诪拽诇讬讬谉 讜讟讞讬谞谉 讜诪讙讘诇谉 讘讚讘砖 讜诪讟讙谞谉 讗诪专 诇讬讛 讗讬谞讜谉 讗砖讬砖讬谉 砖讗诪专讜 讞讻诪讬诐. 讜讛转诐 谞诪讬 讗转诪专 注诇 讚注转讬讛 讚专讘讬 讬讜住讬 讛谞讜讚专 诪谉 讛讬讬谉 诪讜转专 讘拽讜谞讚讬讟讜谉 讻诇讜诪专 讻讬 讛讬讻讬 讚讗诪专 讚谞讜讚专 诪谉 讛注讚砖讬诐 诪讜转专 讘转讘砖讬诇 砖诇讛诐 讚讛讬讬谞讜 讗砖讬砖讬诐. 讜讻转讘 专讘讬谞讜 讜砖诪注 诪讬谞讛 讚诇专讘谞谉 讗住讜专 讘拽讜谞讚讬讟讜谉 讻诇讜诪专 讻讬 讛讬讻讬 讚讗诪专讬 讘谞讜讚专 诪谉 讛注讚砖讬诐 讗住讜专 讘讗砖讬砖讬诐. 讛专谞讘"讬 讝"诇. 


诪谉 讛诪拽驻讛 讗住讜专 讘砖讜诐 讚诪谉 讛诪拽驻讛 诪砖诪注 讛专讗讜讬 诇诪拽驻讛 讜砖讜诐 专讗讜讬 诇诪拽驻讛. 讜专讘讬 讬讜住讬 诪转讬专 住转诐 砖讜诐 诇讗讜 诇诪拽驻讛 拽讗讬. 诪谉 讛注讚砖讬诐 讗住讜专 讘讗砖讬砖讬诐 讗砖讬砖讬诐 讛讬讬谞讜 驻住讜诇转 注讚砖讬诐 讻诪讜 拽诐 诇讙讘讬 讞诇讘. 讜专讘讬 讬讜住讬 诪转讬专 讚拽住讘专 驻住讜诇转 注讚砖讬诐 诇讗 讛讜讬 讘讻诇诇 注讚砖讬诐. 讜讘讙诪专讗 诪拽砖讬谞谉 讚专讘讬 讬讜住讬 讗讚专讘讬 讬讜住讬. 砖讟讛. 


讙诪专讗 转谞讬讗 (专砖讘"讗) 专砖讘"讙 讗讜诪专 讞讟讛 砖讗谞讬 讟讜注诐 讗住讜专 诇讗驻讜转 讜诪讜转专 诇讻讜住. 驻讬专讜砖 诇讗驻讜转 诇讗讜 讚讜拽讗 讗诇讗 讻诇讜诪专 讗住讜专 讘驻转 讗驻讜讬讛 砖诇 讞讟讛. 讞讟讬诐 砖讗谞讬 讟讜注诐 讗住讜专 诇讻讜住 讜诪讜转专 诇讗驻讜转. 讻诇讜诪专 诪讜转专 讘驻转 讗驻讜讬讛 砖诇 讞讟讛. 讛专谞讘"讬 讝"诇. 
住诇讬拽 驻专拽 讛谞讜讚专 诪谉 讛诪讘讜砖诇 讛谞讜讚专 诪谉 讛讬专拽 驻专拽 砖讘讬注讬





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 讻转谞讗讬 讻讜' 讗祝 讘讬专拽讜转 讙讬谞讛 讻爪"诇:


讘讚"讛 诪讜转专 讻讜' 讝讛 讛讚讘讜专 讻讜诇讜 谞诪讞拽 讙专讬住讬谉 讛住"讚 讛讻诇 讛讬讗 讛住"讚 拽讗诪专 讛住"讚 讞讬讬谉 讛住"讚 诪讘讜砖诇 讛住"讚:


讘讚"讛 讙专讬住讬谉 讻讜' 诪砖诪注 讻爪"诇:


讘专讗"砖 讚讜拽讗 讛住"讚 讗讞专 讛讜讗 讛住"讚:


专"谉 诪讝讛 讛住"讚:


讘讚"讛 诪砖讜诐 讻讜' 讞砖砖讗 讚讙讜砖 讻爪"诇 诪砖诪注 诇讻讜住 讛讚"讗:





专砖"砖

专"谉 讚"讛 讗讘诇. 讚讛"诇 诪拽讜诐 砖诪住转驻拽讬谉 诪讝讛 讜诪讝讛. 讻爪"诇:



讘诪砖谞讛 诪谉 讛讻专讜讘 讗住讜专 讘讗讬住驻专讙讜住. 讘讛专注"讘 讻' 驻讬专讜砖 讗讞专 讚讛讜讗 讛诪讬诐 砖砖诇拽讜 讘讛谉 讛讻专讜讘. 讜讻' 讛转讜讬"讟 讜爪专讬讱 诇讞诇拽 讻讜' 注"砖 讚诪砖诪注 讚讚注转讜 诇讞诇拽 讘讬谉 砖诇讬拽讛 诇诪诇讬讞讛 讗讘诇 诪讛 讬注谞讛 讘讛讗 讚诇注讬诇 讘讛谞讜讚专 诪谉 讛讘砖专 讚诪讜转专 讘专讜讟讘 讜讛讬讬谞讜 讗驻讬' 注"讬 讘讬砖讜诇 讻讚诪讜讻讞 诪讛讗 讚驻诇讬讙 专"讬 讜讛讘讬讗 专讗讬讛 诪讚讗住专 专"讟 讘讬爪讬诐 砖谞转讘砖诇讜 注诪讜 诇讻谉 讛注讬拽专 讻诪讜 砖住讬讬诐 讜讗驻砖专 讚讘诇砖讜谉 讘"讗 讻讜'. 讜讻"讻 讛讟"讝 住讬诪谉 专讬"讝 住"讝:



专讗"砖 讚"讛 注"诪 砖讗谞讬 讟讜注诐. 诇讗讜 讚讜拽讗. 谞专讗讛 讚注"诪 讛讜讗 讟"住 讜爪"诇 转讞转讬讜 讗诇诪讗 讜讛讚"讗:



专讗"砖 讚"讛 讞讟讛 讞讟讬诐 砖讗谞讬 讟讜注诐. 讻爪"诇:





讛讙讛讜转 讬注讘"抓

专砖"讬 讚"讛 讗住讜专 讘讗砖讬砖讬诐 砖诪注讜专讘 讘讜 讻爪"诇:

